**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**DIRECȚIA TEHNICĂ Soós Zoltán**

**BIROUL ENERGETIC**

**Nr. 93063/2716/DT/23.12.2021**

**REFERAT DE APROBARE**

**privind aprobarea Studiului de Fezabilitate și a indicatorilor tehnico-economici la obiectivul de investiții „Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”**

Prezenta documentație cuprinde caracteristicile principale și indicatorii tehnico-economici ai investiției, prin care trebuie să se asigure identificarea posibilităților, mijloacelor, echipamentelor, tehnologiilor și sistemelor care să conducă la realizarea unui concept modern de iluminat, ce utilizează aparate de iluminat cu tehnologie LED, în scopul eficientizării energetice în administrarea Sistemului de Iluminat Public de pe raza Municipiului Târgu Mureş, respectiv în cartierul Belvedere, străzile Paris, Sofia, Madrid, Amsterdam, București, Berlin, Budapesta, Atena, Viena și Lisabona.

În urma analizei situației existente, pentru obiectivul de investiții **„Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”**

s-au propus 2 variante de scenariul tehnico-economic, care au la bază următoarele lucrări:

În **varianta 1** se propune montarea de aparate de iluminat noi și înlocuirea celor existente cu corpuri de iluminat cu tehnologie LED în toate locațiile din cartierul Belvedere, care va permite reducerea costurilor cu energie electrică, cât și cele legate de mentenanță și întreținere. De asemenea, se vor suplimenta cu puncte luminoase (prin montarea de corpuri de iluminat noi, sau stâlpi metalici echipați cu aparataj LED) zonele care nu corespund din punct de vedere luminotehnic sau a normativelor în vigoare.

Canalizația de transmitere de informație se va reabilita și se va extinde în zonele nou construite.

Costurile estimative pentru varianta 1 s-au calculat pe baza soluțiilor tehnice ale proiectului urmărind fiecare categorie de lucrări care participă la realizarea obiectivului final. Valoarea totală a investiției pentru proiectul propus este detaliată în anexa 1 – **deviz general varianta 1**.

În **varianta 2** se propune montarea de aparate de iluminat noi și înlocuirea celor existente cu corpuri de iluminat cu tehnologie LED, dar diferite ca aspect, gabarit și prețul mai ridicat față de cele din varianta 1, cu posibilitatea asocierii aparatelor de iluminat cu aplicații de software și de control al iluminatului, care pot fi reglate suplimentar pentru a satisface cerințe de proiectare exacte, în toate locațiile din cartierul Belvedere. Se vor suplimenta cu puncte luminoase (prin montarea de corpuri de iluminat noi, sau stâlpi metalici echipați cu aparataj LED) zonele care nu corespund din punct de vedere luminotehnic sau a normativelor în vigoare.

Canalizația subterană de transfer de informație existenta se va reabilita prin repararea căminelor colmatate sau afectate de vandalism și extinderea acesteia în zonele nou construite.

Costurile estimative pentru varianta 2 s-au calculat pe baza soluțiilor tehnice ale proiectului urmărind fiecare categorie de lucrări care participă la realizarea obiectivului final. Valoarea totală a investiției pentru proiectul propus este detaliată în anexa 2 – **deviz general varianta 2**.

Sistemul de iluminat pe strada Băneasa se încadrează în clasa de iluminat M5 (drumuri urbane de legătură mai puțin importante, drumuri de acces în zonele rezidențiale, drumuri de acces la străzi și șosele importante, străzi rurale).

**Selectarea și justificarea variantei de investiție recomandată**

Recomandarea alegerii soluției din **varianta 1** se datorează echipamentelor propuse, care se remarcă prin designul robust, aspectul similar cu cel al corpurilor de iluminat existente în zonă, ce le

permite încadrarea optimă în obiectivul propus, cheltuieli reduse cu mentenanța, și nu în ultimul rând prețul de achiziție mai mic față de corpurile propuse în varianta 2. Avantajele prezentate vor aduce economii față de situaţia actuală și nu va crește costurile în condiţiile în care vom avea un iluminat conform standardelor și cu mult mai multe puncte luminoase.

Analizând cele 2 scenarii, recomandarea noastră este ca **varianta 1** **este cea care reprezintă soluţia de investiţie.** ținând cont de situaţia existentă în prezent, de necesităţile de dezvoltare ale municipiului, de nevoia de modernizare a sistemului corelata cu nevoia de reducere a costurilor

**Principalii indicatori tehnico-economici aferenți obiectului de investiții**

**Valoarea totală a investiției cu detalierea pe structura devizului general - varianta I**

Valoarea totală a investiției este de **2.067.966,57 lei** la care se adaugă TVA în valoare de

**392.913,65 lei** din care C+M - **1.703.643,26 lei** la care se adaugă TVA în valoare de **323.692,22 lei.**

1. **Indicatori minimali, respectiv indicatori de performanță:**

• Stâlpi de iluminat public h=8m 100 buc

• corp de iluminat tip Malaga LED de 56W 125 buc

• LES ACYABY 4x16mmp 4,6 km

• Tuburi PEHD Ø 63mm 8,9 km

• Cameretă de branșament 136 buc

**b) Indicatori de operare și de impact**

• Creșterea numărului de aparate de aprox. 4 ori;

• Creșterea consumului de energie cu: 304%

**c) Durata estimată de execuție a obiectivului de investiții exprimată în luni:**

Conform graficului de execuție al investiției durata estimată după semnarea contractului

este de maxim 6 luni, însă dacă operatorul dispune de capacitatea necesară, execuția lucrărilor se poate reduce la 3-4 luni.

Consiliul Local are atribuții exclusive în domeniul aprobării documentații tehnico-economice aferente acestor lucrări de investiții de interes local, temeiul legal fiind consacrat la art. 129, alin. (4), lit. b) din Ordonanța de Urgență a Guvernului nr. 57/2019 privind Codul Administrativ.

Ținând cont de cele sus menționate, supunem aprobării Consiliului Local al Municipiului Mureș **Studiul de Fezabilitate și indicatorii tehnico-economici la obiectivul de investiții „Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”.**

DIRECTOR EXECUTIV ADJ. ŞEF BIROU ENERGETIC

ing. Popistan Dorin ing. Bugnar Andrei

ÎNTOCMIT

BIROUL ENERGETIC

Inspector ing. Sigmirean Mircea

Data: 23.12.2021/1ex

\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ*



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice)\***

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea Studiului de Fezabilitate și a indicatorilor tehnico-economici la obiectivul de investiții „Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

a) Referatul de aprobare nr. 93063/2716/DT/23.12.2021inițiat de Primar prin Direcţia Tehnică / Biroul Energetic, privind aprobarea **Studiului de Fezabilitate și a indicatorilor tehnico-economici la obiectivul de investiții „Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”**;

b) Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile**:

- art. 44, alin 1, art. 45, alin. 1 din Legea Nr. 273 din 29 iunie 2006 privind finanţele publice locale, cu modificările și completările ulterioare;

- HG nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

În temeiul prevederilor art. 129, alin. (1), alin. (14), art. 139, alin. (1), art. 196, alin. (1), lit. „a” și ale art. 243, alin. (1), lit. „a” din O.U.G. nr. 57/2019 privind Codul Administrativ, cu modificările și completările ulterioare,

**Hotărăşte:**

**Art. 1.** Se aprobă **Studiul de Fezabilitate și indicatorii tehnico-economici la obiectivul de investiții „Extindere Sistem de Iluminat Public și canalizații pentru telecomunicații Cartier Belvedere porțiuni neconstruite”**, conform anexei care face parte integrantă din prezenta hotărâre, valoarea totală conform studiului de fezabilitate fiind de **2.460.880,22 lei (TVA inclusă).**

**Art.2.** Cu aducerea la îndeplinire a prezentei hotărâri, se încredinţează Executivul Municipiului Târgu Mureş, prin Direcţia Tehnică / Biroul Energetic și Direcția Economică.

**Art.3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta Hotărâre se comunică:

- Direcției Tehnice / Biroul Energetic

- Direcției Economice

**Viză de legalitate,**

**Secretar General al Municipiului Târgu Mureș**

**BÂTA ANCA VOICHIȚA**

*\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ*